fr en lv nl fr lv fr sl lv es fr lv lv lv lv lv lv lv sv lv lv lv lv hbs_lat tr lv lv pl tr lv lv sk tr lv lv lv tr lv lv lt lv de nl lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv en lv lv en lv lv lv lv lv lv lv lv lv lv lv lv lv lv lv lv lv lv lv en lv nl fr lv fr sl lv es eu
Latvijas Estētiskās ginekoloģijas asociācija dibināta 2017.gada 8.decembrī.
Veicināt un atbalstīt estētiskās ginekoloģijas nozares attīstību uzlabojot diagnostikas, ārstēšanas un profilakses pasākumus.
Veicināt sabiedrības informētību un izpratni par sievietes intīmās veselības atjaunināšanas un ārstēšanas iespējām.
Piedalīties pacientu veselības aprūpes kvalitātes uzlabošanā.
Pārstāvēt Latvijas estētiskās ginekoloģijas speciālistu profesionālās, ekonomiskās un tiesiskās intereses.
Sadarboties ar valsts institūcijām un citām (t.sk. starptautiskām) biedrībām un organizācijām.
Rīgas Dzemdību nams, Capital Clinic Riga, Rīgas Stradiņa universitāte, Dzemdniecības un ginekoloģijas katedra
Medicīnas centrs ARS, Quartus, Dr. Mauriņa Lāzermedicīnas klīnika
Rīgas Austrumu klīniskās universitātes slimnīca, Capital Clinic Riga
Bērnu klīniskās universitātes slimnīca, Veselības centrs 4
1.1. Biedrības nosaukums ir “Latvijas estētiskās ginekoloģijas asociācija” (turpmāk tekstā – Biedrība).
2.1.1. veicināt un atbalstīt estētiskās ginekoloģijas nozares attīstību;
2.1.2. veicināt un uzlabot diagnostikas, ārstēšanas un profilakses pasākumus estētiskajā ginekoloģijā;
2.1.3. veicināt sabiedrības veselību, piedaloties pacientu veselības aprūpes kvalitātes uzlabošanā;
2.1.4. pārstāvēt Latvijas estētiskās ginekoloģijas speciālistu profesionālās, ekonomiskās un tiesiskās intereses;
2.1.5. veicināt sabiedrības informētību un izpratni par sievietes intīmās veselības atjaunināšanas un ārstēšanas iespējām;
2.1.6. sadarboties ar valsts institūcijām un citām (t.sk. starptautiskām) biedrībām un organizācijām.
3. NODAĻA. BIEDRU IESTĀŠANĀS UN IZSTĀŠANĀS PRIEKŠNOTEIKUMI.
3.1. Biedrībā var iestāties jebkura rīcībspējīga fiziska un juridiska persona vai tiesībspējīga personālsabiedrība, iesniedzot noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu nosaka Biedrības valde.
3.2. Par jaunu biedru uzņemšanu lemj Biedrības Valde. Valdei pieteicēja lūgums ir jāizskata tuvākās sēdes laikā, taču ne vēlāk kā divu mēnešu laikā no visu nepieciešamo dokumentu saņemšanas brīža.
3.3. Valdes noraidošo lēmumu pieteicējs rakstveidā var pārsūdzēt biedru sapulcei. Ja arī biedru sapulce noraida pieteicēja lūgumu, pieteicējs nav uzņemts par Biedrības biedru, un viņš var iesniegt atkārtotu pieteikumu ne ātrāk kā pēc gada.
3.4. Biedrs var jebkurā laikā izstāties no Biedrības rakstveidā paziņojot par to valdei.
3.5. Biedru var izslēgt no Biedrības ar valdes lēmumu, ja:
3.5.1. biedrs vairāk kā 12 mēnešus nav nomaksājis biedra naudu;
3.5.2. biedrs nepilda kopsapulces un/vai valdes lēmumus;
3.5.3. biedrs nepilda savus pienākumus un/vai uzņemtās saistības;
3.5.4. biedrs ceļ neslavu, pārkāpj ētikas kodeksu.
3.6. Jautājumu par Biedrības biedra izslēgšanu valde izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no biedrības un šā lēmuma motivācija jāpaziņo rakstveidā izslēdzamajam biedram piecu dienu (nedrīkst izmainīt paziņojuma nosūtīšanas termiņu uz lielāku) laikā no tā pieņemšanas brīža.
3.7. Biedram ir tiesības prasīt jautājuma par viņa izslēgšanu no Biedrības izskatīšanu biedru sapulcē.
4. BIEDRU TIESĪBAS UN PIENĀKUMI.
4.1. Biedrības biedriem ir šādas tiesības:
4.1.1. piedalīties Biedrības pārvaldē,
4.1.2. saņemt informāciju par Biedrības darbību, tai skaitā iepazīties ar visu Biedrības institūciju protokoliem, lēmumiem un rīkojumiem,
4.1.3. piedalīties visos Biedrības organizētajos pasākumos, iesniegt priekšlikumus par Biedrības darbību un tās uzlabošanu, aizstāvēt savu viedokli.
4.2. Biedrības biedru pienākumi:
4.2.1. ievērot Biedrības statūtus un pildīt biedru sapulces un valdes lēmumus,
4.2.2. regulāri maksāt biedra naudu,
4.2.3. ar savu aktīvu līdzdarbību atbalstīt Biedrības mērķa un uzdevumu realizēšanu.
4.3. Saistības biedram var noteikt ar Biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.
5. BIEDRU SAPULCES SASAUKŠANA UN LĒMUMU PIEŅEMŠANA
5.1. Biedru sapulce ir augstākā Biedrības lēmējinstitūcija.
5.2. Biedru sapulcē ir tiesīgi piedalīties visi Biedrības biedri. Biedri var piedalīties biedru sapulcē tikai personīgi.
5.3. Kārtējās biedri sapulces tiek sasauktas vienu reizi gadā, gada pārskata apstiprināšanai, saskaņā ar normatīvajiem aktiem.
5.4. Ārkārtas biedru sapulce var tikt sasaukta pēc valdes iniciatīvas, vai, ja to rakstveidā pieprasa ne mazāk kā viena desmitā daļa Biedrības biedru, norādot sasaukšanas iemeslu.
5.5. Biedru sapulce tiek sasaukta, ne vēlāk kā divas nedēļas pirms sapulces nosūtot katram biedram uzaicinājumu uz Biedru reģistrā norādīto dzīvesvietas adresi vai e-pasta adresi.
5.6. Biedru sapulce ir lemttiesīga, ja tajā piedalās vairāk kā puse no biedriem.
5.7. Ja biedru sapulce nav lemttiesīga kvoruma trūkuma dēļ, piecu nedēļu laikā tiek sasaukta atkārtota biedru sapulce, kas ir tiesīga pieņemt lēmumus neatkarīgi no klātesošo biedru skaita, ar nosacījumu, ka tajā piedalās vismaz divi biedri.
5.8. Biedru sapulces lēmums ir pieņemts, ja par to nobalso vairāk nekā puse no klātesošajiem biedriem. Lēmums par statūtu grozījumiem, Biedrības darbības izbeigšanu un turpināšanu ir pieņemts, ja par to nobalso vairāk kā divas trešdaļas no klātesošajiem biedriem.
5.9. Biedru sapulcei ir tiesības pieņemt arī tādus lēmumus, kas ietilpst valdes kompetencē.
6.1. Biedrības izpildinstitūcija ir valde, kas sastāv no pieciem valdes locekļiem, kurus ievēl Biedru sapulcē uz trīs gadiem.
6.2. Valdes locekļi no sava vidus ievēlē valdes priekšsēdētāju.
6.3. Valde pārzina un vada biedrības lietas. Tā pārvalda biedrības mantu un rīkojas ar tās līdzekļiem atbilstoši likumiem, statūtiem, biedru sapulces lēmumiem.
6.4. Katrs valdes loceklis ir tiesīgs pārstāvēt Biedrību atsevišķi.
6.5. Valdes loceklis pilda savus pienākumus bez atlīdzības.
7.1. Biedrības finansiālās un saimnieciskās darbības kontroli veic revidents, kuru ievēl Biedru sapulce uz vienu gadu.
7.2. Biedrības revidents nevar būt Biedrības valdes loceklis.
7.3.1. veic Biedrības mantas un finanšu līdzekļu revīziju;
7.3.2. dod atzinumu par Biedrības budžetu un gada pārskatu;
7.3.3. izvērtē Biedrības grāmatvedības un lietvedības darbu;
7.3.4. sniedz ieteikumus par Biedrības finanšu un saimnieciskās darbības uzlabošanu;
7.4. Revidents veic revīziju Biedru sapulces noteiktas termiņos, taču ne retāk kā reizi gadā un sniedz atzinumu Biedru sapulcei.
7.5. Biedru sapulce apstiprina Biedrības gada pārskatu tikai pēc Revidenta atzinuma saņemšanas.
8. FINANŠU LĪDZEKĻU IEGŪŠANAS UN IZLIETOŠANAS KĀRTĪBA
8.1. Biedrības līdzekļu veido:
8.1.1. biedru iestāšanās maksas un biedru naudas, mērķiemaksas;
8.1.2. juridisko un fizisko personu ziedojumi;
8.1.3. ieņēmumi no Biedrības rīkotajiem pasākumiem un saimnieciskās darbības;
8.1.4. naudas līdzekļi, vērstpapīri un materiālās vērtības, kas saņemtas no citām juridiskām un fiziskām personām normatīvajos aktos noteiktajā kārtībā;
8.1.5. citi ienākumi no finansēšanas avotiem, kas nav aizliegti ar likumu vai citiem normatīvajiem aktiem.
8.2. Biedrības līdzekļi tiek izlietoti:
8.2.1. Biedrības darbības mērķu īstenošanai;
8.2.2. citu izdevumu segšanai, kas saistīti ar Biedrības.
8.3. Biedrība ar saviem līdzekļiem un mantu ir tiesīga veikt visus normatīvajos aktos paredzētos civiltiesiskos darījumus.
8.4. Jautājumus par Biedrības biedru iestāšanās maksas biedru naudas, mērķiemaksu apmēru un maksāšanas kārtību izlemj Biedru sapulce.
Valdes locekļi: Ieva Ozola, Ieva Briedīte, Inga Dunce, Ilona Kampara, Daiga Baranovska